8.3.2014 Jurnalul Oficial al Uniunii Europene L 69/99 REGULAMENTUL (UE) NR. 219/2014 AL COMISIEI din 7 martie 2014 de modificare a anexei I la Regulamentul (CE) nr. 854/2004 al Parlamentului European şi al Consiliului în ceea ce priveşte cerințele specifice pentru inspecţia veterinară post mortem a animalelor domestice din specia porcine (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 854/2004 al Parla- mentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (!), în special articolul 17 alineatul (1) și articolul 18 punctul 7, întrucât: (1) Regulamentul (CE) nr. 854/2004 stabilește norme specifice privind organizarea controalelor oficiale asupra produselor de origine animală. Regulamentul prevede, printre altele, că statele membre trebuie să asigure efec- tuarea controalelor oficiale cu privire la carnea proaspătă în conformitate cu anexa I la regulamentul respectiv. Regulamentul (CE) nr. 854/2004 prevede, de asemenea, că medicul veterinar oficial trebuie să îndeplinească sarcinile de inspecţie în abatoare, unităţile de prelucrare a vânatului și secţiile de tranșare care comercializează carne proaspătă, în conformitate cu, printre altele, cerințele specifice din secţiunea IV din anexa I la regula- mentul respectiv. (2) Secţiunea IV capitolul IV partea B din anexa I la Regula- mentul (CE) nr. 854/2004 stabileşte cerințe specifice pentru inspecţia post mortem a animalelor domestice din specia porcină. (3 La 3 octombrie 2011, Autoritatea Europeană pentru Siguranța Alimentară (EFSA) a adoptat un aviz ştiințific cu privire la riscurile de sănătate publică care trebuie să fie luate în considerare în cadrul inspecţiei cărnii (porci- ne) (2), aviz care a concluzionat că cerințele actuale privind palparea şi inciziile din cadrul inspecţiei post mortem implică un risc de contaminare încrucișată cu bacterii. (4) EFSA a concluzionat, de asemenea, că palparea sau inciziile utilizate în prezent în cadrul inspecțiilor post mortem nu ar trebui să fie folosite la porcii supuși unei sacrificări normale, deoarece riscul de contaminare microbiană încrucişată este mai mare decât riscul asociat cu capacitatea potențial redusă de detectare a problemelor de sănătate vizate de tehnicile respective. Utilizarea acestor tehnici manuale în cadrul inspecției post mortem ar trebui să se limiteze la porcii cu un () JO L 139, 30.4.2004, p. 206. () Grupurile ştiințifice EFSA pentru pericole biologice (BIOHAZ), pentru contaminanții din lanțul alimentar (CONTAM) și pentru sănătatea şi bunăstarea animalelor (AHAW); aviz ştiințific cu privire la riscurile de sănătate publică care trebuie să fie luate în considerare în cadrul inspecției cărnii (porcine), EFSA Journal 2011; 9(10):2351. aspect suspect, identificați, printre altele, prin intermediul detectării vizuale post mortem a unor anomalii relevante. (5)  Având în vedere avizul EFSA, este necesară modificarea cerințelor specifice pentru inspecția post mortem a animalelor domestice din specia porcină, prevăzute în secțiunea IV capitolul IV partea B din anexa I la Regula- mentul (CE) nr. 854/2004. (6)  În cazul în care datele epidemiologice sau de alt tip provenite de la exploatația de origine a animalelor, infor- mațiile privind lanțul alimentar sau constatările inspecției ante mortem sau ale detectării vizuale post mortem a unor anomalii relevante indică eventuale riscuri pentru sănătatea publică, sănătatea animalelor sau bunăstarea animală, medicul veterinar oficial ar trebui să aibă posi- bilitatea de a decide care palpări şi incizii sunt necesare în timpul inspecţiei post mortem pentru a stabili dacă respectiva carne este adecvată consumului uman. (7)  Cerințele prevăzute în prezentul regulament modifică Regulamentul (CE) nr. 854/2004, ceea ce implică o adaptare a practicilor actuale, atât pentru operatorii din industria alimentară, cât şi pentru autoritățile competente. Prin urmare, este adecvat să se permită o aplicare întârziată a prezentului regulament. (8) Prin urmare, Regulamentul (CE) nr. 854/2004 ar trebui modificat în consecință. (9) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului, ADOPTĂ PREZENTUL REGULAMENT: Articolul 1 În secţiunea IV capitolul IV din anexa I la Regulamentul (CE) nr. 854/2004, partea B se înlocuieşte cu următorul text: „B. INSPECȚIA POST MORTEM 1. Carcasele și organele porcinelor trebuie să fie supuse următoarelor proceduri de inspecție post mortem: (a) inspecţia vizuală a capului și a gâtului, inspecţia vizuală a gurii, a zonei faringolaringiene şi a limbii;